**OBRAZAC 1**

Crnogorski elektroprenosni sistem AD Podgorica

Broj iz evidencije postupaka javnih nabavki: 56/24

Redni broj iz Plana javnih nabavki: 3

Mjesto i datum: Podgorica, 15.10.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Crnogorski elektroprenosni sistem AD Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

Motorne sanke

Predmet nabavke se nabavlja kao cjelina

1. **POZIV ZA NADMETANJE**[[1]](#footnote-1)
2. Podaci o naručiocu;
3. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

**Bitne napomene za sačinjavanje Finansijskog dijela ponude:**

1. U Finansijskom dijelu ponude upisati podatke o nazivu proizvođača i modelu motornih sanki
2. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je 45.000,00 €

Obrazloženje razloga zašto predmet nabavke nije podijeljen na partije:

Predmet javne nabavke predstavlja tehničku cjelinu, te stoga ne može biti podijeljen po partijama.

**ZAKLJUČIVANJE OKVIRNOG SPORAZUMA**

Zaključiće se okvirni sporazum:

🗹 ne

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 bezuslovnu i na prvi poziv naplativu garanciju za dobro izvršenje ugovora na iznos 10% od vrijednosti ugovora sa PDV-om, kojom garantuje potpuno izvršenje ugovorenih obaveza, sa rokom važenja 30 dana dužim od roka izvršenja ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[6]](#footnote-6):

🗹 odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sledećih parametara:

1. Parametar: Cijena (C) ..................maksimalan broj bodova 90

2. Parametar: Kvalitet (K) ...............maksimalan broj bodova 10

Ukupan broj bodova = broj bodova za ponuđenu cijenu (C) + broj bodova za kvalitet (K)

**1.** **Parametar cijena (C) vrednovaće se na sledeći način: max 90 bodova** za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova(C)= (najniža ponuđena cijena bez PDV / ponuđena cijena bez PDV) × 90

Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.

**2. Parametar kvalitet (K) vrednovaće se na sledeći način: max 10 bodova** za izbor najpovoljnije ponude primjenom parametra kvalitet, kao osnova za vrednovanje uzima se:

🗷 rok isporuke – 5 bodova

🗷 garantni rok – 5 bodova

**Parametar kvalitet (K1)** **– rok isporuke**, vrednovaće se na sledeći način: max 5 bodova primjenom ovog parametra dobija ponuđač sa najkraćim ponuđenim rokom isporuke, a drugi ponuđači dobijaju proporcionalno manji broj bodova po formuli: Broj bodova (K1) = (najkraći ponuđeni rok isporuke/ ponuđeni rok isporuke) × 5. Rok isporuke iskazuje se u danima.

**Napomena: maksimalni rok isporuke iznosi 180 dana od dana zaključivanja ugovora.**

**Parametar kvalitet (K2**) **– garantni rok**, vrednovaće se na sledeći način: max 5 bodova primjenom ovog parametra dobija ponuđač sa najdužim ponuđenim garantnim rokom, a drugi ponuđači dobijaju proporcionalno manji broj bodova po formuli: Broj bodova (K2) = (ponuđeni garantni rok/najduži ponuđeni garantni rok) × 5. Garantni rok iskazuje se u mjesecima.

**Napomena: minimalni garantni rok na vozilo je 24 mjeseca računajući od dana potpisivanja zapisnika o primopredaji.**

U cilju dostavljanja uporedivih ponuda ponuđač je dužan u dijelu ,,rok isporuke'' - Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, navesti tačan rok isporuke za motorne sanke računajući od dana zaključenja ugovora, izražen u danima.

U cilju dostavljanja uporedivih ponuda ponuđač je dužan u dijelu ,,garantni rok'' - Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, navesti tačan garantni rok za motorne sanke računajući od dana isporuke ponuđene robe, izražen u mjesecima.

*Ponuđač sa najvećim ukupnim brojem bodova (U) dobijenim zbirom bodova po oba podkriterijuma (U =C + K1+K2) biće izabran kao prvorangirani.*

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 31.10.2024. godine do 8:00 sati. Otvaranje ponuda održaće se dana 31.10.2024. godine u 8:00 sati.

Garancija ponude podnosi se u elektronskom obliku putem ESJN-a. Izuzetno, ako ponuđač ne može da garanciju ponude podnese u elektronskom obliku, dužan je da putem ESJN-a dostavi kopiju garancije ponude, a da original garancije ponude dostavi, odnosno uruči Naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

Dostavljanje garancije ponude neposrednim podnošenjem ili preporučenom pošiljkom sa povratnicom je na arhivi naručioca, na adresi: Bulevar Svetog Petra Cetinjskog 18, Podgorica, s tim što garancija ponude mora biti uručena od strane poštanskog operatora najkasnije do roka određenog za podnošenje ponude, radnim danima od 7 do 15 sati, zaključno sa danom 31.10.2024. godine do 8:00 sati.

Napomena: Garancija ponude u pisanom obliku se dostavlja, u originalu, u posebnoj koverti na kojoj se navodi: naziv i sjedište Naručioca, broj tenderske dokumentacije za koju se podnosi Garancija, naziv, sjedište i adresa Ponuđača i naznake "Garancija ponude" i "Ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE**[[7]](#footnote-7)

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke: ne.

1. **UPTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

- Podatke o Naručiocu i Dobavljaču;

- Osnov ugovora;

- Predmet ugovora;

- Ugovorenu vrijednost sa i bez PDV- a;

- Antikorupcijsku klauzulu u smislu člana 38 stav 3 Zakona o javnim nabavkama (“Sl.list CG” br. 74/19, 3/23 i 11/23).

Dobavljač će najmanje 2 (dva) dana prije isporuke pisanim putem (e-mail) obavijestiti Naručioca o terminu isporuke.

Dobavljač se obavezuje da robe iz ovog Ugovora isporuči u formi pune funkcionalnosti, a sve prema uslovima iz Tenderske dokumentacije i prihvaćene ponude. Isporuka će se smatrati izvršenom kada ovlašćeno lice Naručioca u mjestu isporuke obavi kvalitativan, kvantitativan (količinski) i funkcionalni prijem roba i korisničke i tehničke dokumentacije potpisane i pečatirane od strane proizvođača kojom se dokazuje da je isporučeni proizvod u skladu sa tehničkim karakteristikama datim u ponudi Dobavljača, što se potvrđuje zapisnikom koji potpisuju prisutna ovlašćena lica Naručioca i Dobavljača. Ako se prilikom primopredaje, zapisnički utvrdi da roba i prateća dokumentacija koje je Dobavljač isporučio Naručiocu imaju nedostatke u kvalitetu, količini ili funkcionalnosti, Dobavljač se obavezuje da odmah preduzme aktivnosti kako bi otklonio nedostatke istaknute od strane Naručioca, odnosno izvršio zamjenu neispravnog proizvoda ispravnim. Po završetku kvalitativno-kvantitativne primopredaje predstavnici ugovornih strana su obavezni da sačine Zapisnik o primopredaji. Datum isporuke robe je datum potpisivanja Zapisnika o primopredaji.

U slučaju konstatovanja nedostataka i uočavanja grešaka u toku garantnog roka, Dobavljač mora iste o svom trošku otkloniti nakasnije u roku od 7 kalendarskih dana od dana sačinjavanja zapisnika o reklamaciji, a ukoliko to ne učini ili ako se ista greška ponovi, Dobavljač mora opremu zamijeniti novom. Dobavljač se obavezuje da otklanjanje nedostataka započne najkasnije u roku od 24 časa od trenutka prijave kvara, u radno vrijeme i radnim danom, odnosno 48 sati u ostalim vremenskim terminima. U slučaju da nedostatak nije moguće otkloniti, Dobavljač je dužan neispravnu robu zamjeniti ispravnom, novom i neupotrebljavanom istih ili boljih tehničkih karakteristika.

Naručilac se obavezuje da Dobavljaču izvrši plaćanje za isporučenu robu na način kako je to predviđeno ovim Ugovorom.

Ugovor se može raskinuti sporazumno ili po zahtjevu jedne od Ugovornih strana.

Ako strane ugovora sporazumno raskinu Ugovor, sporazumom o raskidu ugovora utvrđuju se međusobna prava i obaveze koje proističu iz raskida Ugovora.

U slučaju jednostranog raskida Ugovora, Ugovor će se raskinuti pisanim obavještenjem sa otkaznim rokom od 15 (petnaest) dana koje se dostavlja drugoj Ugovornoj strani. U obavještenju mora biti naznačeno po kom osnovu se Ugovor raskida.

Naručilac će jednostrano raskinuti Ugovor u slučaju da:

- Naručilac ustanovi da roba koja se isporučuje nije u skladu sa specifikacijom datoj u tenderskoj dokumentaciji i prihvaćenom ponudom i u slučaju da se Dobavljač ne pridržava ugovorenog roka izvršenja ugovora i nakon pisanog upozorenja Naručioca.

- Nastupe okolnosti iz člana 150 ZJN.

Dobavljač ima pravo da jednostrano raskine Ugovor ako Naručilac ne plaća Dobavljaču u rokovima i na način predviđen Ugovorom.

Dobavljač se obavezuje da plati ugovornu kaznu u visini 2‰ (promila) za svaki dan kašnjenja u isporuci motornih sanki, a najviše 5% od ukupne vrijednosti ugovora sa PDV-om.

Za sve što nije predviđeno ovim ugovorom primjenjuju se odredbe Zakona o obligacionim odnosima Crne Gore (Sl.list Crne Gore br. 47/08, 4/11, 22/17) i drugih pozitivnih propisa koji se odnose na ugovore o kupoprodaji.

Sve eventualne sporove koji nastanu u vezi Ugovora ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

- ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene, sa utvrđenim obimom i prirodom mogućih izmjena kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora;

- radi nabavke dodatnih roba koje su postale neophodne, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećIm robama nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora;

-kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora;

-kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

-kad se vrši zamjena podugovarača, u skladu sa članom 128 st. 10, 11 i 12 ovog zakona;

- ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.



1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava u postupcima javnih nabavki <http://www.kontrola-nabavki.me/>.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)